CELEX: 32004R1486
Language: sk
Date: 2004-08-20 00:00:00
Title: Nariadenie Komisie (ES) č. 1486/2004 z 20. augusta 2004, ktorým sa dopĺňa príloha k nariadeniu (ES) č. 2400/96 o registrácii určitých názvov v Registri chránených označení pôvodu a chránených zemepisných označení (Farinheira de Estremoz e Borba, Domfront, Kiwi Latina, Valle del Belice a Noix du Périgord)

21.8.2004   
            
            
               SK
            
            
               Úradný vestník Európskej únie
            
            
               L 273/9
            
         
      NARIADENIE KOMISIE (ES) č. 1486/2004
   z 20. augusta 2004,
   ktorým sa dopĺňa príloha k nariadeniu (ES) č. 2400/96 o registrácii určitých názvov v Registri chránených označení pôvodu a chránených zemepisných označení (Farinheira de Estremoz e Borba, Domfront, Kiwi Latina, Valle del Belice a Noix du Périgord)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 6 ods. 3 a 4,
   keďže:
   
               (1)
            
            
               V súlade s článkom 5 nariadenia (EHS) č. 2081/92 Portugalsko odovzdalo Komisii jednu žiadosť o registráciu názvu „Farinheira de Estremoz e Borba“ ako zemepisného označenia, Taliansko odovzdalo Komisii jednu žiadosť o registráciu názvu „Kiwi Latina“ ako zemepisného označenia a jednu žiadosť o registráciu názvu „Valle del Belice“ ako označenia pôvodu a Francúzsko odovzdalo Komisii dve žiadosti o registráciu názvov „Domfront“ a „Noix du Périgord“ ako označení pôvodu.
            
         
               (2)
            
            
               V súlade s článkom 6 ods. 1 uvedeného nariadenia sa zistilo, že sú v súlade s týmto nariadením, a najmä že obsahujú všetky náležitosti stanovené v jeho článku 4.
            
         
               (3)
            
            
               Po uverejnení názvov, ktoré sú uvedené v prílohe k tomuto nariadeniu, v Úradnom vestníku Európskej únie
                   (2) nebola Komisii zaslaná žiadna námietka v zmysle článku 7 nariadenia (EHS) č. 2081/92.
            
         
               (4)
            
            
               V dôsledku toho sa týchto päť názvov môže zapísať do „Registra chránených označení pôvodu a chránených zemepisných označení“, a tak byť chránené v celom spoločenstve ako chránené zemepisné označenia alebo ako chránené označenia pôvodu.
            
         
               (5)
            
            
               Príloha k tomuto nariadeniu dopĺňa prílohu k nariadeniu Komisie (ES) č. 2400/96 (3),
            
         PRIJALA TOTO NARIADENIE:
   Článok 1
   Príloha k nariadeniu (ES) č. 2400/96 sa dopĺňa piatimi názvami uvedenými v prílohe k tomuto nariadeniu a tieto názvy sú zapísané v Registri chránených označení pôvodu a chránených zemepisných označení ako chránené zemepisné označenia (CHZO) alebo ako chránené označenia pôvodu (CHOP) v zmysle článku 6 ods. 3 nariadenia (EHS) č. 2081/92.
   Článok 2
   Toto nariadenie nadobúda účinnosť dvadsiaty deň nasledujúci po dni jeho uverejnenia v Úradnom vestníku Európskej únie.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 20. augusta 2004
      
         
            Za Komisiu
         
         Franz FISCHLER
         
         
            člen Komisie
         
      
   
   
      (1)  Ú. v. ES L 208, 24.7.1992, s. 1. Nariadenie naposledy zmenené a doplnené nariadením Komisie (ES) č. 1215/2004 (Ú. v. EÚ L 232, 1.7.2004, s. 21).
   
      (2)  Ú. v. ES C 168, 13.7.2002, s. 10 (Farinheira de Estremoz e Borba).
   
      Ú. v. EÚ C 261, 30.10.2003, s. 6 (Domfront).
   
      Ú. v. EÚ C 262, 31.10.2003, s. 7 (Kiwi Latina).
   
      Ú. v. EÚ C 277, 18.11.2003, s. 9 (Valle del Belice).
   
      Ú. v. EÚ C 277, 18.11.2003, s. 12 (Noix du Périgord).
   
      (3)  Ú. v. ES L 327, 18.12.1996, s. 11. Nariadenie naposledy zmenené a doplnené nariadením (ES) č. 1258/2004 (Ú. v. EÚ L 239, 9.7.2004, s. 5).
   
      PRÍLOHA
      VÝROBKY UVEDENÉ V PRÍLOHE I K ZMLUVE, URČENÉ NA ĽUDSKÚ VÝŽIVU
      Mäsové výrobky (tepelne spracované, solené, údené atď.)
      
                   
               
               
                  PORTUGALSKO
                  Farinheira de Estremoz e Borba (CHZO)
               
            Iné výrobky uvedené v prílohe I (korenie atď.)
      
                   
               
               
                  FRANCÚZSKO
                  Domfront (CHOP)
               
            Oleje a tuky (maslo, margarín, oleje atď.)
      
                   
               
               
                  TALIANSKO
                  Valle del Belice (CHOP)
               
            Ovocie, zelenina a obilniny v pôvodnom stave alebo spracované
      
                   
               
               
                  TALIANSKO
                  Kiwi Latina (CHZO)
               
            
                   
               
               
                  FRANCÚZSKO
                  Noix du Périgord (CHOP)